**Molėtų rajono savivaldybės taryba**

**SPRENDIMAS**

**Dėl molėtų vaikų savarankiško gyvenimo namų teikiamų socialinių paslaugų kainų nustatymo ir suderinimo**

2022 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 4 dalimi, 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 20, 21 punktais, atsižvelgdama į Molėtų vaikų savarankiško gyvenimo namų 2022 m. liepos 18 d. raštą Nr. 8-91 „Dėl Molėtų vaikų savarankiško gyvenimo namų teikiamų socialinių paslaugų bendruomeniniuose vaikų globos namuose kainos patvirtinimo“, 2022 m. rugsėjo 6 d. raštą Nr. 8-105 „Dėl Molėtų vaikų savarankiško gyvenimo namų teikiamų socialinių paslaugų Krizių centro skyriuje kainos tvirtinimo“, 2022 m. rugsėjo 6 d. raštą Nr. 8-106 „Dėl Molėtų vaikų savarankiško gyvenimo namų teikiamo sulaukusių pilnametystės asmenų (iki 24 m.), kuriems buvo teikiama socialinė globa (rūpyba) institucijoje ar vaikų iš socialinę riziką patiriančių šeimų, palydėjimo paslaugos jaunuoliams kainos tvirtinimo“ socialinių paslaugų Krizių centro skyriuje kainos tvirtinimo“,

Molėtų rajono savivaldybės taryba nusprendžia:

1. Nustatyti Molėtų vaikų savarankiško gyvenimo namų teikiamų paslaugų kainas:
	1. intensyvi krizių įveikimo pagalba (teikiama Krizių centro skyriuje) vienam asmeniui – 717,99 euro per mėnesį;
	2. palydėjimo paslauga jaunuoliams (su apgyvendinimu) vienam asmeniui – 396,14 euro per mėnesį.
2. Suderinti Molėtų vaikų savarankiško gyvenimo namų teikiamos socialinės globos bendruomeniniuose vaikų globos namuose paslaugos kainą vienam asmeniui – 1904,09 euro per mėnesį.
3. Pripažinti netekusiu galios Molėtų rajono savivaldybės tarybos 2016 m. balandžio 29 d. sprendimą Nr. B1-111 „Dėl Molėtų vaikų savarankiško gyvenimo namų teikiamų socialinių paslaugų kainos suderinimo“.

Savivaldybės meras